ZAPISNIK
29. sjednice Vijeća Mjesnog odbora „Hrvatski narodni vladari”
održane 21. prosinca 2023. u 17:00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Zubović, Anja Pletikosa, Tamara Bjažić Klarin i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne četiri članice Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 28. sjednice održane 27. studenog 2023. godine. Vijeće bez rasprave jednoglasno prihvaća zapisnik.

Potpredsjednica Vijeća otvara raspravu o predloženom dnevnom redu 29. sjednice.

Prijedlog dnevnog reda:

DNEVNI RED:

1. Financijski plan Mjesnog odbora „Hrvatski narodni vladari“ za 2024., donošenje
2. Plan malih komunalnih akcija Mjesnog odbora „Hrvatski narodni vladari“ za 2024.,
donošenje
[bookmark: _Hlk156466528]3. Korištenje prostora Mjesnog odbora „Hrvatski narodni vladari“, donošenje zaključaka
4. Postavljanje stupića u Ulici kneza Mutimira ispred kućnog broja 5, donošenje zaključka
5. Komunalne teme
6. Pitanja i prijedlozi


Na dnevni red članice Vijeća su na inicijativu građanke Melite Rački stavile još jednu točku dnevnog reda, naime zahtjev za hitnom sanacijom oštećenog nogostupa u Iblerovom prolazu.

Novi prijedlog dopunjenog dnevnog reda je dakle:


DNEVNI RED:

1. Financijski plan Mjesnog odbora „Hrvatski narodni vladari“ za 2024., donošenje
2. Plan malih komunalnih akcija Mjesnog odbora „Hrvatski narodni vladari“ za 2024.,
donošenje
3. Korištenje prostora Mjesnog odbora „Hrvatski narodni vladari“, donošenje zaključaka
4. Postavljanje stupića u Ulici kneza Mutimira ispred kućnog broja 5, donošenje zaključka
5. Hitno saniranje oštećenog dijela nogostupa na Trgu Drage Iblera 8 u Iblerovom prolazu, donošenje zaključka
5. Komunalne teme
6. Pitanja i prijedlozi



Članice Vijeća su jednoglasno usvojile predloženi dnevni red.



Ad 1. Financijski plan Mjesnog odbora „Hrvatski narodni vladari“ za 2024., donošenje
Članice Vijeća su pregledale dostavljene materijale. 
Nakon pregleda, Vijeće Mjesnog odbora jednoglasno donosi 

FINANCIJSKI PLAN
Mjesnog odbora ''Hrvatski narodni vladari''
za 2024.

Članak 1.
Financijski plan Mjesnog odbora ''Hrvatski narodni vladari'' za 2024. (dalje u tekstu: Plan) sastoji se od:

PRIHODA:									28.560,00 €
RASHODA:									28.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	28.560,00

	6711
	PRIHODI ZA FINANCIRANJE RASHODA POSLOVANJA
	28.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	28.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	16.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	16.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad 2. Plan malih komunalnih akcija Mjesnog odbora „Hrvatski narodni vladari“ za 2024., donošenje

Članice Vijeća su detaljno pročitale i raspravile dostavljene materijale te su jednoglasno donijele:

Plan malih komunalnih akcija
Mjesnog odbora ''Hrvatski narodni vladari'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Hrvatski narodni vladari'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 16.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.

[bookmark: _Hlk146527865]Ad 3. Korištenje prostora Mjesnog odbora „Hrvatski narodni vladari“, donošenje zaključaka
Na sjednicu au pristigli  zahtjevi za korištenje prostora korisnika Domovinskog pokreta, Udruge Via Creativa i Udruge socijaldemokrata.
Vijeće je, jednoglasno, donijelo sljedeće zaključke:

Z A K L J U Č A K
l. Domovinskom pokretu odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, prvi i treći utorak u mjesecu od 18 do 20 sati.
2. Prostor iz točke 1. ovog zaključka koristit će Domovinski pokret bez naknade.
3. Domovinski pokret se obvezuje sa prostorom prilikom korištenja postupati sa pažnjom dobrog gospodara.
4. O povremenom korištenju prostora iz točke l. ovog zaključka Gradski ured za mjesnu
samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

Z A K L J U Č A K
l. Udruzi Via Creativa odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, drugi i četvrti utorak u mjesecu od 18 do 22 sati.
2. Prostor iz točke 1. ovog zaključka koristit će udruga Via Creativa bez naknade.
3. Udruga Via Creativa se obvezuje sa prostorom prilikom korištenja postupati sa pažnjom dobrog gospodara.
4. O povremenom korištenju prostora iz točke l. ovog zaključka Gradski ured za mjesnu
samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.



Z A K L J U Č A K
l. Udruzi socijaldemokrata odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, drugi i četvrti ponedjeljak u mjesecu od 18 do 20 sati.
2. Prostor iz točke 1. ovog zaključka koristit će Udruga socijaldemokrata bez naknade.
3. Udruga socijaldemokrata se obvezuje sa prostorom prilikom korištenja postupati sa pažnjom dobrog gospodara.
4. O povremenom korištenju prostora iz točke l. ovog zaključka Gradski ured za mjesnu
samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad 4. Postavljanje stupića u Ulici kneza Mutimira ispred kućnog broja 5
Na molbu gospođe Đurđice Vukmirović, predstavnice stanara uslijed nepropisnog parkiranja automobila, članice Vijeća su jednoglasno donijele 

[bookmark: _Hlk156472168]Z A K L J U Č A K
o postavljanju stupića u Ulici kneza Mutimira ispred kućnog broja 5
1. Vijeće Mjesnog odbora „Hrvatski narodni vladari“ traži postavljanje stupića u Ulici kneza Mutimira ispred kućnog broja 5 zbog svakodnevnog nepropisnog parkiranja automobila, unatoč vidljivom znaku zabrane parkiranja.

2. Ovaj se zaključak dostavlja Vijeću Gradske četvrti Donji grad.



[bookmark: _Hlk156474058]Ad. 5. Hitno saniranje oštećenog dijela nogostupa na Trgu Drage Iblera 8 kod Iblerovog prolaza
Na višestruko upozorenje i zahtjev građanke Melite Rački, članice Vijeća donijele su jednoglasno

[bookmark: _Hlk156474330]Z A K L J U Č A K
[bookmark: _Hlk156475194]o hitnom saniranju oštećenog dijela nogostupa na Trgu Drage Iblera 8 kod Iblerovog prolaza

1. Vijeće Mjesnog odbora „Hrvatski narodni vladari“ traži hitnu sanaciju oštećenog dijela nogostupa na Trgu Drage Iblera 8 kod Iblerovog prolaza.

2. Ovaj se zaključak dostavlja Vijeću Gradske četvrti Donji grad.



Ad.6. Komunalne teme

Članice Vijeća su zaključile kako još ništa nije učinjeno na temu regulacije prometa na Trgu hrvatskih velikana te da neke rupe u granitnom pločama još uvijek nisu sanirane. Pričale su o Adventu i o nezadovoljstvu građana Donjeg grada, kao i dijela članova Vijeća o buci. Naposljetku, zaključile su da još uvijek nemaju informaciju o tome gdje će se na njihovom području ugraditi podzemni spremnici, koji se trenutno ugrađuju po ostatku Donjeg grada.



Ad. 7. Pitanja i prijedlozi
Nije bilo rasprave.

Sjednica je završila u 17.45 sati.
Zapisnik je vodila Vanja Mladineo.


KLASA: 024-08/23-003/2544
URBROJ: 251-13-11-1/003-23-2
Zagreb,  21. prosinca 2023.



Predsjednica Vijeća Mjesnog odbora
„Hrvatski narodni vladari“

[bookmark: _GoBack]Anja Pletikosa, v.r.

